Шотландия

Шотла́ндия (, ) — алгъын (1707 джылгъа дери) Европада бир бойсунмагъан короллукъ болгъанды, бусагъатда — Уллу Британиягъа кирген къралладан эм автоном (кесини парламенти, валюта эмда хакъ системалары бла) къралды.

Ара шахары Шотландияны — Эдинбургду.

 Географиясы 
Шотландияны территориясы, Уллу Британия айрымканны шимал кесегини (бютеулей ючден бирин) эмда Гебрид, Оркней эм Шетленд айрымканланы алады. Шотландияны майданы — 78 772 км², суу джагъасы — 9 911 км. Къыбылада Инглиз бла чеклешеди, чекни узунлугъу — 96 км.

Шотландияны кюнбатыш джагъасы Атлантика океан бла, кюнчыгъыш джагъасы Шимал тенгиз бла джууулады. Кюнбатыш бла кюнчыгъыш тенгиз джагъасы Каледон илипин бла бирлешедиле. thumb|250px|Шотландияны физика картасы
 Тарихи 
Билимле Шотландияда биринчи адамла 13 минг джыл чакълы артха, Ахыр бузлауукъ заман бошалгъандан сора чыгъыб къалдыла деб туралла. Биринчи мекямла Шотландияда 9500 джыл артха эмда биринчи элле 6000 джыл артха джаратылгъандыла.

Бу сагъатда Ингилизни эмда Уэльсны территориясыны римлиле кючлеугенден сора эмда аланыда римни провинциясы Британия этелгенден сора Шотландияны джазылгъан тарихи башлагъанды.

 Халкъы 
2022 джылда болгъан ахыр халкъны тергеу бла Шотландияны адам саны 5 436 600 адам болуб, Шотландияны тарихинде эм уллу дараджагъа джеткенди. 

2011 джылдан Шотландияны адам саны 144 400 адамгъа (2,7%) ёсгенди. 

Кесин къуру джангыз шотландлы миллетден деб санагъан артха халкъ тергеуден ёсгенди (62,4%-ден 65,5%-ге дери). Кесин къуру джангыз британлы миллетден деб санагъанда артха халкъ тергеуден ёсгенди (8,4%-ден 13,9%-ге дери) Кесин шотландладан эмда британладан бирге санагъан аз болду (18,3%-ден 8,2%-ге дери)Шотландияны 2022 джылда болгъан тергеуну хыйсабы.

 Тилле 
Шотландияда юч эм баш тил барды: ингилиз тил, ингилиз-шотланд тил эмда гэль тил. 

2022 джылда 94,2% адам соргъанладан ингилизча иги сёлешелле деб джууаб бердиле, 2011 джылда уа аллайляны 93,8% болгъанед.

 Дин 
2022 джылда Шотландияны халкъы кёбюсю атейистлелле - 51,1% (2011 джылда 36,7%). Экинчи «Шотландияны клисасы» барады - 20,4% (2011 джылда 32,4%). Андан сора Рим-католикле баралла - 13,3%, башха христианлыла -  5,1% эмда мусульманла - 2,2%. 2011 джылдан мусулман джамагъат 43 100 адамгъа ёсдю.

 Шахарла 
№ШахарАдам саны (2020)https://www.nrscotland.gov.uk/publications/population-estimates-for-settlements-and-localities-in-scotland-mid-2020/ОкругуТарих округ1Глазго632,350Глазго-СитиЛанаркшир2Эдинбург506,520Сити-оф-ЭдинбургМидлотиан3Абердин198,590Абердин-СитиАбердиншир4Данди148,210Данди-СитиАнгус5Пейсли	
77,270РенфруширРенфрушир6Ист-Килбрайд75,310Къыбыла ЛанаркширЛанаркшир7Ливингстон56,840Кюнбатыш ЛотианКюнбатыш Лотиан8Данфермлин54,990ФайфФайф9Гамильтон54,480Къыбыла ЛанаркширЛанаркшир10Камбернолд50,530Шимал ЛанаркширЛанаркшир

 Джибериуле 

 Шотландияны Парламенти бла правительствосу, эмда сюд системасы «Политика атлас» сайтда 
 Шотландияны Миллет библиотекасы 
 Undiscoveredscotland.co.uk 
 Белгиле 

Категория:Уллу Британиягъа кирген къралла
Категория:Шотландия